שוב: מספר חולי הקורונה בחיפה ירד אל מתחת ל-600 - כלבו – חיפה והקריות
שוב: מספר חולי הקורונה בחיפה ירד אל מתחת ל-600
לפי נתוני משרד הבריאות יש כעת בחיפה 586 חולי קורונה פעילים. בשבעת הימים האחרונים התגלו בעיר 206 חולים חדשים, ומאז פרוץ מגיפת הקורונה אובחנו בה 1,056 חולים מאומתים. ומספר השוהים בבידוד כעת הוא 1,108
פורסם בתאריך: 29.7.20 07:59
מספר חולי הקורונה הפעילים בחיפה ירד שוב אל מתחת לרף ה-600, ונכון לנתוני משרד הבריאות שפורסמו אתמול (שלישי) בלילה יש בעיר 586 חולים. לפי הנתונים, גם במספר החולים החדשים שהתגלו בשבעת הימים האחרונים בחיפה נרשמה ירידה והוא עומד על 206. מאז פרוץ מגיפת הקורונה אובחנו בחיפה 1,056 חולים מאומתים, ומספר השוהים בבידוד כעת הוא 1,108.
מספר החולים הפעילים בקרית אתא הוא 183, כאשר 55 חולים חדשים התגלו בעיר בשבעת הימים האחרונים. מספר החולים המאומתים שהתגלו בקרית אתא מאז פרוץ המגיפה הוא 265, ונכון לעכשיו יש בעיר 354 מבודדים.
בקרית מוצקין יש 61 חולים פעילים, כאשר מספר החולים החדשים שהתגלו בה בשבעת הימים האחרונים הוא 15. מאז פרוץ המגיפה אובחנו בקרית מוצקין 98 חולים מאומתים, ומספר המבודדים כעת עומד על 178.
מספר החולים הפעילים בקרית ים הוא 52, ומספר החולים החדשים שהתגלו בעיר בשבעת הימים האחרונים עומד על 22. מאז פרוץ המגיפה התגלו בעיר 86 חולים מאומתים, ומספר המבודדים בה כעת הוא 81.
בקרית ביאליק יש 47 חולים פעילים, כאשר 20 חולים חדשים התגלו בשבעת הימים האחרונים. מספר החולים המאומתים שהתגלו בעיר מאז פרוץ המגיפה עומד על 79, ומספר המבודדים כעת הוא 204.
מספר החולים הפעילים בטירת כרמל הוא 46, ומספר החולים המאומתים שהתגלו בעיר מפרוץ המגיפה הוא 71. מספר השוהים בבידוד בעיר עומד על 83.
בנשר יש 19 חולים פעילים. מאז פרוץ המגיפה אובחנו בעיר 32 חולים מאומתים, ומספר המבודדים בה כעת עומד על 117.